Diari Oficial de la Generalitat Valenciana


Sumari del DOGV 1976, del 03-03-1993 (1993/827324)

RESOLUCIÓ de 5 de febrer de 1993, de la Direcció General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme, de la modificació puntual de les normes subsidiàries de Pinoso, relativa a reclassificació de sol no urbanitzable a sol urbà d'ús industrial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1976

Data del DOGV
:   03-03-1993

Secció del DOGV
:   ALTRES DISPOSICIONS

Número del document
:   1993/827324


Data del document
:   05-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 5 de febrer de 1993, de la Direcció General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme, de la modificació puntual de les normes subsidiàries de Pinoso, relativa a reclassificació de sòl no urbanitzable a sòl urbà d'ús industrial.  
La Comissió Territorial d'Urbanisme, en la sessió del 16 d'octubre de 1992, va acordar: aprovar definitivament la modificació puntual de les normes subsidiàries de Pinoso relativa a la reclassificació de sòl no urbanitzable a sòl urbà d'ús industrial.  
La Comissió Territorial d'Urbanisme, en la sessió del 16 d'octubre de 1992, a la vista de l?expedient esmentat i basant- se en els següents:  
Antecedents de fet  
1. L'ajuntament, en la sessió plenària de 24 d'abril de 1992, va acordar-ne l'aprovació provisional, després de complir els tràmits d'aprovació inicial i d'exposició pública mitjançant els anuncis apareguts en el Butlletí Oficial de la Província i en un dels diaris de més difusió provincial.  
2. Sobre el document s'ha emès la preceptiva declaració d'impacte ambiental i s'ha considerat acceptable la modificació amb les mesures correctores incloses en l?estudi d'impacte ambiental.  
3. L'Oficina del Pla de Carreteres de la Conselleria d'Obres Públiques, Urbanisme i Transports ha emès un informe amb la consideració següent:  
«Una vegada s'ha examinat el document, s'ha d'indicar la necessitat de redissenyar la intersecció d'accés al futur polígon industrial i mantenir la tipologia d'intersecció giratòria, però amb el disseny de glorieta completa, el qual permet l'autoequilibri dels trànsits confluents. Igualment, les dimensions proposades amb un radi interior de 12,5 metres són escasses per al moviment fluid de vehicles pesants, per la qual cosa es recomana elegir radis majors, a la vegada que dissenyar la calçada circular amb dos carrils.  
Es considera, així, que cal una reserva de sòl que permeta la inscripció d'un cercle de 100 metres de diàmetre entre línies d'edificació,»  
Amb data 30 de juliol es va emetre un nou informe, que és favorable perquè recollia la solució que els serveis tècnics de carreteres havien indicat. No obstant això, no es van modificar els plànols d'acord amb la nova solució.  
4. La documentació, la formen memòria justificativa, plànols d'informació i ordenació i normes urbanístiques.  
5. La finalitat d'aquest expedient és la reclassificació de 139.242,50 m2 de sòl no urbanitzable, de titularitat municipal, a sòl urbà, i destinar 138.092,50 m2 a ús industrial i la resta, 1.150 m2, a ús residencial perquè així ho requereix el disseny coherent de la zona.  
Dins de l?esmentada àrea que es vol reclassificar a industrial, s'han qualificat superfícies destinades a zona verda, equipament esportiu i equipament comercial i social en els mateixes proporcions que si s'hagués tractat del desenvolupament d'un sòl urbanitzable. N'han resultat 14.049 m2 d'espais lliures de domini i d'ús públic, 6.900 d'altres espais lliures, 2.762 m2 de zona esportiva i 1.387,50 per a cadascun dels usos: comercial i equipament social.  
Consideracions tècnico- jurídiques  
I. La tramitació es considera correcta d'acord amb el que estableixen l'article 114, per remissió de 151.2, del text refós de 1992 i els articles 125 i del 127 fins al 130 del Reglament de Planejament, per remissió del 151.2 del mateix text legal.  
II. S'ha complit allò que preveia la Llei 2/1989, de 3 de març, de la Generalitat Valenciana, d'Impacte Ambiental, i és favorable la preceptiva declaració d'impacte ambiental emesa.  
III. Igualment s'ha complit el que disposa l'article 25 de la Llei de la Generalitat Valenciana 6/1991, de 27 de març, de Carreteres, i és favorable el darrer informe que han emès els serveis de carreteres de la Conselleria d'Obres Públiques; Urbanisme i Transports.  
IV. La documentació es considera completa, de conformitat amb l'article 80.2 del text refós de 1992 i amb l'article 97 del Reglament de Planejament, si bé caldrà presentar els nous plànols modificats que recullen les solucions viàries sobre les quals va emetre informe favorable el Servei de Carreteres de la Conselleria d'Obres Públiques, Urbanisme i Transports.  
V Les normes subsidiàries del municipi de Pinoso tenen ja una vigència superior als 10 anys. Si bé fins ara la proposta que s'aprovà el 1982 ha estat suficientment capaç d'atendre la demanda de la població, la modificació presentada presumeix un clar desajust entre ambdues. D'altra banda, l'aparició de nova legislació urbanística, tant de caràcter estatal com autonòmic, i de legislació concurrent, que directament afecta el contingut del planejament, fa necessària l'adaptació de l?instrument de planejament municipal a la nova normativa. En particular, la Llei de la Generalitat Valenciana 4/1992, de 5 de juny,sobre Sòl No Urbanitzable, incideix fonamentalment en el terme municipal de Pinoso, ja que com que no conté per a aquesta classe de sòl mesures de protecció especial de part d'aquest, en aplicació de la disposició transitòria tercera de la llei esmentada, s'aplicarà el règim urbanístic del dret de propietat que defineix l'article 6.1 d'aquesta, és a dir, el que correspon a sòls no urbanitzables de protecció especial, entre les facultats del qual no està prevista la realització d'obres i de construccions més enllà de les necessàries per a la utilització o l?explotació agrícola, ramadera, forestal, cinegètica o anàloga, dels terrenys.  
VI. El procediment més correcte per a l'actuació pretesa hagués estat la classificació del sòl necessari per al desenvolupament industrial previst com a sòl apte per a urbanitzar. No obstant això, aquesta classificació hagués comportat la revisió de planejament municipal, atès que apareixeria una nova classe de sòl no previst en el planejament vigent. Tanmateix, i amb caràcter excepcional, atès que la modificació plantejada respon a un interès general, que els terrenys són de titularitat municipal i que s'han fet les mateixes reserves de terreny que si del desenvolupament d'un sòl urbanitzable es tractàs, per la qual cosa no hi ha menyscapte per a l?interès públic ni per a les necessitats de l'actuació urbanística, es pot considerar tècnicament admissible el contingut de la modificació proposada.  
VII. D'altra banda, si bé la modificació comporta l?increment de volum edificable, això no implica l'augment de la densitat de població, ja que aquest increment és d'ús industrial.  
VIII. La Comissió Territorial d'Urbanisme és competent per a l'adopció d'aquest acorda en virtut del que disposa l'article 118.3.a), per remissió de 128.1, del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, en relació amb l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes esmentats i la resta de la legislació aplicable, va acordar: aprovar definitivament la modificació puntual relativa a la reclassificació de sòl no urbanitzable a sòl urbà d'ús industrial. Se'n supedita la publicació i la consegüent vigència a la inclusió en la documentació gràfica de l?última solució viària dissenyada, respecte de la qual el Servei de Carreteres de la Conselleria d'Obres Públiques, Urbanisme i Transports va emetre un informe favorable. Així mateix, es requereix l'Ajuntament de Pinoso perquè revise el seu planejament general en el termini més breu possible, perquè d'aquesta manera s'adapte a la nova legislació i a les necessitats actuals del municipi.  
Vist l'acord que va adoptar la Comissió Territorial d'Urbanisme en la sessió del dia 16 d'octubre de 1992, que va aprovar definitivament l?expedient de referència i en va supeditar la publicació al compliment de certes condicions, i també la documentació presentada per l'ajuntament amb data de 22 d'octubre de 1992, que compleix en tots els seus punts l?esmentat acord de la comissió, resolc:  
Ordenar la immediata publicació de l'acord d'aprovació definitiva esmentat a l?efecte de la seua entrada en vigor, i recordar a l'ajuntament que ha de publicar íntegrament en el Butlletí Oficial de la Província d'Alacant les ordenances i les normes urbanístiques, a l?efecte de la seua vigència, d'acord amb el que estableix l'article 70.2 de la Llei Reguladora de les Bases del Règim Local, en relació amb l'article 124.3 del text refós sobre reforma del règim del sòl i ordenació urbana, de 26 de juny de 1992, i que notifique la resolució a tots els interessats que apareguen a l?expedient.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovada pel Reial Decret Legislatiu 1/1992, de 26 de juny, i el 134 del Reglament de Planejament. Es comunica que contra els anteriors acords, que no exhaureixen la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València, 5 de febrer de 1993.- El Director General d'Urbanisme i Ordenació Territorial: Gerardo- Roger Fernández Fernández.